《题国清寺》
宋代·刘知过

野人游遍天台寺，究竟招提此最奇。
十里远排清荫入，五峰如按画图窥。
隋初便有高僧传，火后都亡过客诗。
重到定知非远约，岸巾高处立多时。

作者简介：宋台州天台人，字与机。未冠领乡荐。高宗绍兴二十一年中特科。监南岳庙。与弟刘知变俱以文名，尤工诗。贺允中尝题其诗曰“江东天籁”。